หุ้นสหรัฐฯปิดในแดนบวก
ดัชนีหุ้นดาวโจนส์ ปิดที่ 12,651.76 จุด เพิ่มขึ้น 155.38 จุด ด้านแนสแดค ปิดที่ 2,836.33 จุด เพิ่มขึ้น 17.72 จุด
15 มิ.ย. 2555

ดัชนีหุ้นดาวโจนส์ ปิดที่ 12,651.76 จุด เพิ่มขึ้น 155.38 จุด ด้านแนสแดค ปิดที่ 2,836.33 จุด เพิ่มขึ้น 17.72 จุด 
รายงานข้อมูลภาคแรงงานและการบริโภคของสหรัฐฯนี้ ยังเป็นปัจจัยสำคัญที่ผลักให้ตลาดหุ้นอเมริกาวานนี้(14) ปิดบวกพอสมควรเช่นกัน ท่ามกลางความคาดหวังของนักลงทุนต่อแผนกระตุ้นเศรษฐกิจรอบใหม่จากเฟด
ดัชนีหุ้นดาวโจนส์ เพิ่มขึ้น 155.38 จุด (1.24 เปอร์เซ็นต์) ปิดที่ 12,651.76 จุด แนสแดค เพิ่มขึ้น 17.72 จุด (0.63 เปอร์เซ็นต์) ปิดที่ 2,836.33 จุด เอสแอนด์พี เพิ่มขึ้น 14.22 จุด (1.08 เปอร์เซ็นต์) ปิดที่ 1,329.10 จุด 
ขณะที่ราคาน้ำมันตลาดนิวยอร์กวานนี้(14)ขยับขึ้น แม้โอเปกมีมติคงกำลังผลิต หลังนักวิเคราะห์มองว่าข้อมูลทางเศรษฐกิที่ย่ำแย่ในสหรัฐฯ อาจนำพาให้เฟดต้องลงมือกระตุ้นเศรษฐกิจรอบใหม่
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกรกฎาคม เพิ่มขึ้น 1.29 ดอลลาร์ ปิดที่ 83.91 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 10 เซนต์ ปิดที่ 97.03 ดอลลาร์ต่อบาร์เรล